[{"text_idx": "#000001", "text": "Rhun mewn pinc er mwyn codi arian i elusen"}, {"text_idx": "#000002", "text": "Ychwanegodd Rhun ap Iorwerth, AC dros Ynys Mo\u0302n, sblash o binc i\u2019w gwisg arferol er mwyn cefnogi digwyddiad codi arian gwisgwch rhywbeth pinc Breast Cancer Now, a gynhelir ddydd Gwener 19 Hydref i godi arian ar gyfer ymchwil hanfodol i ganser y fron."}, {"text_idx": "#000003", "text": "Ymunodd 30 o aelodau eraill y Cynulliad yng Nghaerdydd yr wythnos hon, a phob un yn annog pobl ledled y DU i gymryd rhan yn niwrnod gwisgwch rywbeth pinc a chodi arian i Breast Cancer Now."}, {"text_idx": "#000004", "text": "Mae Rhun ap Iorwerth yn galw ar ei etholwyr yn Sir Fo\u0302n i ymuno ag ef, yn ogystal a\u0302 miloedd o bobl eraill ledled y DU, i gofrestru a chymryd rhan yn yr ymgyrch gwisgwch rywbeth pinc sy\u2019n digwydd yn ystod Mis Ymwybyddiaeth Canser y Fron, a hyd yn hyn mae wedi codi dros \u00a331 miliwn tuag at waith pwysig Breast Cancer Now."}, {"text_idx": "#000005", "text": "Gall unrhyw un gymryd rhan mewn gwisgwch rywbeth pinc, boed yn y gwaith, yn yr ysgol neu yn eich cymuned. Y cyfan sydd angen i chi ei wneud yw gwisgo rhywbeth pinc, neu gynnal digwyddiad a\u0302 thema binc, a rhoi\u2019r arian i Breast Cancer Now. A\u0302 phob ceiniog a godir, bydd codwyr arian ledled y DU yn helpu\u2019r elusen i gyflawni ei nod, os ydym i gyd yn gweithredu nawr erbyn 2050, bydd pawb sy\u2019n datblygu canser y fron yn byw, a byw\u2019n dda.\nDywedodd Rhun ap Iorwerth AC:"}, {"text_idx": "#000006", "text": "\u201cCanser y fron yw\u2019r math mwyaf cyffredin o ganser o hyd yn y DU. Bob blwyddyn mae tua 11,500 o ferched ac 80 o ddynion yn colli eu bywydau i\u2019r afiechyd. Dyna pam yr wyf mor angerddol wrth annog pawb yn Sir Fo\u0302n i gymryd rhan yn niwrnod gwisgwch rywbeth pinc ddydd Gwener 19 Hydref."}, {"text_idx": "#000007", "text": "\u201cMae gwisgo pinc yn ffordd wych o ddod ynghyd a\u0302 ffrindiau a theulu i gael hwyl wrth godi arian ar gyfer ymchwil hanfodol Breast Cancer Now. Fel y gwelwch o fy llun, y cyfan mae\u2019n ei gymryd yw sblash ychwanegol o binc i\u2019ch gwisg arferol!"}, {"text_idx": "#000008", "text": "\u201cMae canser y fron yn effeithio ar gymaint o bobl ar Ynys Mo\u0302n felly rwy\u2019n gobeithio y bydd pawb yn cymryd rhan ym mis Hydref eleni ac yn cefnogi\u2019r achos pwysig iawn hwn.\u201d"}, {"text_idx": "#000009", "text": "Yn ymuno a\u0302 nhw yng Nghynulliad Cymru yng Nghaerdydd oedd seren roc o Gymru, Jules Peters, ynghyd a\u0302\u2019i gw\u0302r Mike. Mae Jules, a gafodd ddiagnosis o ganser y fron yn haf 2016, yn gobeithio y bydd pobl ledled Cymru a gweddill y DU yn ymuno a\u0302 hi i gymryd rhan yn y digwyddiad codi arian,"}, {"text_idx": "#000011", "text": "\u2018\u201dWedi bod trwy ganser y fron fy hun, rwy\u2019n falch iawn o fod yn cefnogi gwisgwch rywbeth pinc eleni, gyda fy ngw\u0302r Mike \u2013 mae\u2019n ddigwyddiad codi arian gwych sy\u2019n dod a\u0302 theuluoedd, ffrindiau a chydweithwyr at ei gilydd i helpu ariannu ymchwil i\u2019r clefyd ofnadwy yma, tra\u2019n cael hwyl yr un pryd."}, {"text_idx": "#000012", "text": "\u201cRwy\u2019n hynod o angerddol am godi ymwybyddiaeth o\u2019r clefyd, a rhannu fy mhrofiadau i helpu menywod eraill, sy\u2019n gorfod wynebu diagnosis fel y gwnes i.Dyna pam rwy\u2019n gofyn i bobl ledled Cymru ymuno a\u0302 mi trwy wisgo mewn pinc ar 19 Hydref. Rhaid inni roi\u2019r gorau i\u2019r clefyd ofnadwy hwn, a\u2019r unig ffordd i wneud hynny yw trwy barhau i ariannu ymchwil hanfodol. \u201d"}, {"text_idx": "#000014", "text": "\u201cRydym yn ddiolchgar iawn am y brwdfrydedd a\u2019r gefnogaeth a ddangosir gan yr ACau yng Nghaerdydd. Roedd pawb yn edrych yn wych yn eu hategolion pinc ac yn dangos pa mor hawdd yw ychwanegu bach o binc i\u2019ch gwisg bob dydd. Gobeithiwn trwy wisgo pinc, bydd Rhun yn annog ei etholwyr yn etholaeth i gymryd rhan a chodi arian yn eu cartrefi, ysgolion neu weithleoedd, a\u2019n helpu ni i barhau i ariannu ymchwil o\u2019r radd flaenaf i\u2019r afiechyd dinistriol yma."}, {"text_idx": "#000015", "text": "\u201cMae gwisgo pinc yn gyfle gwych i gymunedau ledled y DU ddod ynghyd, cael hwyl a dangos eu cefnogaeth i\u2019r achos pwysig iawn hwn. Drwy wisgo rhywbeth pinc a rhoi\u2019r hyn y gallwch chi, rydych chi\u2019n helpu i godi arian sydd mawr ei angen i atal canser y fron rhag cymryd bywydau\u2019r rhai yr ydym yn eu caru. Gyda\u2019n gilydd, gallwn gymryd un cam ymlaen i helpu i gyrraedd ein nod, erbyn 2050, y bydd pawb sy\u2019n datblygu canser y fron yn byw, ac yn byw\u2019n dda. \u201c"}]